Ilimo Železnogorskas

Ilimo Železnogorskas () – miestas Rusijoje, Irkutsko srityje, 163 km į šiaurės rytus nuo Bratsko, 16 km nuo Ilimo upės; Nižneilimsko rajono centras. Geležinkelio stotis prie Baikalo–Amūro magistralės, netoliese praeina Bratsko–Ust Kuto plentas. Plėtojama juodoji metalurgija, medienos apdirbimo pramonė, dirba šiluminė jėgainė. Prie miesto kasama geležies rūda, kvarcinis smėlis. Veikia pramonės institutas, istorijos ir meno (įkurtas 1977 m.), istorijos ir literatūros muziejai.

Istorija 

1630 m. kazokai prie Ilimo upės įkūrė ostrogą, kuris išaugo į nedidelį miestą (nuo 1897 m.). Statant Ust Ilimsko HE, miestas 1974 m. buvo užlietas. XX a. vid. dabartinio miesto vietoje ėmė kurtis kalnakasių gyvenvietė (iki 1958 m. vadinta Koršunka, iki 1965 m. – Železnogorskas). 1965 m. pastatytas kalnakasybos kombinatas, suteiktas miesto statusas ir Ilimo Železnogorsko vardas.

Šaltiniai 

Irkutsko srities miestai